ज्यादा पुरानीबात नहीं है जब जवाहर लाल नेहरू यूनिवर्सिटी (जेएनयू)
ज्यादा पुरानीबात नहीं है जब जवाहर लाल नेहरू यूनिवर्सिटी (जेएनयू) के छात्र कन्हैया कुमार सरकार और पुलिस के क्रोध के शिकार बने थे। जिसके फलस्वरूप वे 2016 के बड़े सेलेब्रिटी बनकर उभरे थे। जेएनयू से शुरू हुआ देशद्रोही बनाम देशभक्त का सिलसिला पश्चिम बंगाल की जादवपुर यूनिवर्सिटी तक पहुंचा था और जाने किस-किस की आज़ादी के नारों को उसने खुद में समेटा था। इस बार भी कुछ ऐसा ही हुआ है लेकिन, यह पारम्परिक नहीं है चूंकि आवाज़ किसी लड़की ने उठाई है। उसकी जिस बात को लेकर बड़ा हंगामा हो रहा है वह है उसका जंग का रास्ता छोड़कर शांति और वार्ता का रास्ता अपनाने की अपील करना। वह एक शहीद की बेटी है, जिसने अपने पिता को जंग की वजह से खोया है।
जहां एक तरफ हम बेटी बचाओ और बेटी पढ़ाओ की बात कर रहे हैं वहीं कुछ असामाजिक तत्व वाद-विवाद को खत्म करने के लिए दुष्कर्म जैसे जघन्य अपराध की धमकी बड़ी निडरता निर्ल्लजता के साथ दे रहे हंै। दुनियाभर के देशों के साथ हमारे देश ने भी 2017 के नए वर्ष में प्रवेश किया लेकिन, बेंगलुरू जैसी मेट्रोपोलिटन सिटी में बेटियों के साथ हुई भद्दी छेड़छाड़ ने विश्वभर में हमारे देश की किरकिरी की।
आगामी 8 मार्च को हमारा देश भी दुनियाभर के देशों की तर्ज पर अंतराष्ट्रीय महिला दिवस मनाएगा लेकिन, अपनी एक बेटी ‘गुरमेहर कौर’ ही नहीं बल्कि जाने कितनी ऐसी बेटियों को खुलेआम मिलने वाली दुष्कर्म की धमकियों के साथ, जो अपनी फरियाद लेकर पुलिस और प्रशासन तक नहीं पहुंच पातीं। अत: यह सोचने का विषय है कि क्या हम सचुमच बेटियों के हितों की सुरक्षा के लिए वफादार और गंभीर हैं या फिर यह केवल एक चुनावी नारा है? दरअसल, समाज में महिला की दशा के साथ ही सभी आधारभूत मूल्य जुड़े हैं। यदि समाज में महिला का सम्मान है तो अपनेआप वहां आप सहिष्णुता, दया, करुणा, सामंजस्य और उदारता पाएंगे। हमारे यहां इन मूल्यों की जो हालत है, उससे महिला की दशा का अनुमान लगाया जा सकता है। आइए, महिला दिवस से इसमें बदलाव की शुरुआत करें।
अंकुर चौहान, 28
रिसर्चस्कॉलर, आईआईएम, रोहतक
facebook.com/ankur29100
महिलाओं के सम्मान से जुड़ा है समाज की नैतिकता का स्तर
अंडर -
करंटअफेयर्स पर 30 से कम उम्र के युवाओं की सोच
hin_Deva hin_Deva hin_Deva hin_Deva mai_Deva awa_Deva zho_Hant hin_Deva kas_Deva hin_Deva